Hysni Myzyri

Hysni Myzyri (1935 - 2007) ishte profesor, pedagog dhe historian i arsimit shqiptar. 

 Biografia 
Hysni Myzyri u lind nė shkurt të vitit 1935, nė Elbasan. Prof. Hysniu është bashkautor i botimeve të Akademisë së Shkencave “Historia e Shqipërisë” vëll.II (), “Fjalori Enciklopedik Shqiptar” () “Historia e Popullit Shqiptar” vëll.II (); bashkautor i botimeve të Ministrisë se Arsimit “Historia e Arsimit Shqiptar” () dhe “Historia e Arsimit dhe e mendimit  Pedagogjik Shqiptar” (); bashkautor dhe redaktor përgjegjës i botimit “Historia e Shqipërisë dhe e Shqiptarëve” () dhe i gjashtë teksteve të historisë për shkollat tetëvjeçare e të mesme të botuara në Shqipëri dhe në Kosovë.

Prof. Hysni Myzyri ka mbrojtur dy dizertacione dhe ka marre gradat e titujt shkencore : “Kandidat i shkencave” (), “Docent” (), “Doktor i Shkencave” (), dhe “Profesor” (). Ka qenë anëtar i “Research Board of Advisors” të Institutit Amerikan te Biografive.

Duke vlerësuar veprimtarinë e tij pedagogjike dhe shkencore, Prof. Hysni Myzyrit iu ngarkuan detyrat e shefit të Departamentit të Historisë në fakultetin e Histori Filologjise të Universitetit të Tiranës dhe  detyra e Nëndrejtorit të Institutit të Historisë së Akademisë së Shkencave të Shqipërisë në periudhën 1994-1997. U nda nga jeta  mė 4 shkurt 2007 në Tiranë.

 Vepra 
Profesor Hysni Myzyri  është autor i shtatë monografive : 
“Shkollat e para kombëtare shqipe” (1973), 
“Shoqëria e të Shtypurit Shkronja Shqip” (1979), 
“Nuci Naci” (1986), 
“Arsimi Kombëtar Shqiptar” (1996), 
“Pandeli J.Evangjeli” (2004), 
“Shkolla Normale e Elbasanit” (2004),  etj 
Bashkautor në një sërë veprash:
 Historia e Shqipërisë, vëll. II, Akademia e Shkencave të Shqipërisë, 1984.
 Fjalori Enciklopedik Shqiptar, Akademia e Shkencave të Shqipërisë, 1985.
 Historia e Popullit Shqiptar, vëll. II, Akademia e Shkencave të Shqipërisë, 2002.
 National Education During Albanian Renaissance, AIITC, 2007.
 Historia e Arsimit Shqiptar, MASH, 1990.
 Historia e Arsimit dhe e Mendimit Pedagogjik Shqiptar, MASH, 2003.
 Historia e Shqipërisë dhe e Shqiptarëve, AIITC, 2001.
Autor i artikujve shkencorë në revistat 
 “Studime Historike”, 
 “Studime Filozofike”, 
 “Revista Pedagogjike”, 
 “Historia e Arsimit”, 
 “Univers” etj. 

 Shih edhe 
 Elbasani
 Isuf Myzyri
 Normalja e Elbasanit

Kategoria:Biografi shqiptare
Kategoria:Historianë shqiptarë
Kategoria:Lindje 1935
Kategoria:Vdekje 2007
Kategoria:Njerëz nga Elbasani
Kategoria:Pedagogë shqiptarë
Kategoria:Historianë të arsimit